آخري أمي مئن ٚ جه (سرىال)

آخري أمي مئن ٚ جه (اينگيليسي مئن: The Last of Us) ايته آمريکايي تلويزيؤني مجمۊعه، درام ٚ جانر ٚ مئن ايسه ؤ کرىگ مازن ؤ نيل دراکمن اچ‌بي‌اؤ شبکه ره اۊن-أ چأگۊدئد. أ سرىال ايته مأرۊف ٚ ويديۊئي بازي أساس ٚ سر هأ نام ٚ أمرأ چأگۊده بۊبؤسته. آخري أمي مئن ٚ جه بازي-أ ناتي داگ تؤسعه بدأ. أ سرىال ايته قاچاقچي باره ايسه کي جؤل (پدرؤ پاسکال) نام دأره ؤ وا الي (بلا رمزي) کي ايته نؤأورنا کؤر ايسه آمريکا آخرالزمان ٚ مئن تا اۊن ٚ مقصد اسکؤرت بۊکۊنه. أ سرىال ٚ مئن گابريل لۊنا، جؤل ٚ کۊچي برار ٚ نخش-أ کي اۊن ٚ نام تامي ايسه بازي کۊنه، مارلي دندريج ايته شۊرشي رابر نخش-أ کي مارلين نام دأره بازي کۊنه ؤ آنا تؤرو ني تس ٚ نخش-أ دأره کي جؤل ٚ شريک ايسه. 

آخري أمي مئن ٚ جه سرىال ٚ فئلم اۊساني، جۊلای ۲۰۲۱ تا جۊئن ۲۰۲۲، کانادا آلبرتا اۊستان ٚ مئن أنجام بيگيته ؤ گده کي پيله‌ترين تلويزيؤني سرىالي ايسه کي کانادا تلويزيؤن ٚ تاريخ ٚ مئن چأگۊده بۊبؤسته.
أن أولي سرىال، اچ‌بي‌اؤ سرىالان ٚ جه ايسه کي ايته ويديؤيي بازي سر چأگۊده بۊبؤسته ؤ سؤني پيکچرز تلويژن، پلی استىشن پرؤداکشنز، وؤرد گىمز، ماىتي مينت ؤ ناتي داگ أ سرىال ٚ چأگۊدن ٚ مئن ايلجار بۊگۊدئد.
أ سرىال ٚ أولي فصل ده ته اپيزؤد دأره ؤ اۊن ٚ نيويشتنکسان مازن ؤ دراکمن ايسد. گۊستاوؤ سانتائؤلاىا کي آرژانتيني آهنگچأکۊن ايسه أ سرىال ٚ مۊسيقي-أ چأگۊده.    

'آخري أمي مئن ٚ جه'' پخش ۱۵ ژانویه ۲۰۲۳ جه شرۊع بۊبؤسته. اۊن نقدان ويشتر مثبت ايسد ؤ اي سري مۊنتقدان اۊن-أ بئترين اقتباس ويديۊئي بازي‌ئن ٚ جه بدأنستد.

 بازيگران 
بندانگشتی|150px|پدرؤ پاسکال کي جؤل نخش-أ بازي کۊنه
بندانگشتی|150px|بلا رمزي کي الي نخش ٚ بازيگر ايسه
 پدرؤ پاسکال، جؤل ٚ نخش ٚ أمرأ
 بلا رمزي، الي نخش ٚ أمرأ
 گابريل لۊنا، تامي نخش أمرأ
 مارلي دندریج، مارلين نخش ٚ أمرأ
 جفري پيرس، پِري نخش ٚ أمرأ
 ماري بارتلت، فرانک ٚ نخش ٚ أمرأ
 کان اؤنيل، بیل ٚ نخش ٚ أمرأ
 آنا تؤرو، تس ٚ نخش ٚ أمرأ
 نيکؤ پارکر، سارا نخش ٚ أمرأ

سربس
{cite web |url=https://blog.playstation.com/2011/12/10/naughty-dog-reveals-the-last-of-us-at-2011-vgas/ |title=Naughty Dog Reveals The Last of Us at 2011 VGAs |last=Wells |first=Evan |author-link=Evan Wells |work=PlayStation Blog |publisher=Sony Computer Entertainment |date=December 10, 2011 |access-date=September 29, 2021 |archive-url=https://web.archive.org/web/20200601063930/https://blog.playstation.com/2011/12/10/naughty-dog-reveals-the-last-of-us-at-2011-vgas/ |archive-date=June 1, 2020 |url-status=live }}